**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.9

2024. gada 19. novembrī

Sēde sasaukta plkst. 13:00

Sēdi atklāj plkst. 13:04

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs (sākot no 3. darba kārtības jautājuma), Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Agris Blumers, Aiga Briede, Antra Kamala, Ausma Eglīte, Beāte Kožina, Elēna Brauna, Gunita Gulbe, Ilga Tiesnese, Ilze Ozoliņa, Ilze Rubene, Inga Zālīte, Iveta Pēkšēna, Juris Graudiņš, Klinta Brojeva, Kristiāna Pamše, Kristīne Pažemecka, Kārlis Irmejs, Laura Siksaliete, Liene Berga, Liene Bukne, Linita Amoliņa, Lāsma Liepiņa, Māris Beļaunieks, Raimonds Straume, Raivis Galītis, Sandra Smiltniece, Santa Čingule, Sintija Zute.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu “Par Limbažu novada pašvaldības pabalstu aizgādnībā esošu pilngadīgo personu aizgādņiem” nodošanu sabiedrības viedokļa noskaidrošanai.
3. (papildu d.k. jaut.) Par sociālo mentoru mācībām saņemtās dotācijas iekļaušanu Limbažu novada Sociālā dienesta budžetā.
4. (papildu d.k. jaut.) Par Deinstitucionalizācijas pasākumu īstenošanā piešķirtā finansējuma pārcelšanu Limbažu novada Sociālā dienesta 2025. gada budžetā.
5. Informācijas. Par pakalpojumu Aprūpe mājās.
6. Informācija par Deklarētās dzīvesvietas anulēšanas un dzīvokļu jautājumu risināšanas komisijas oktobra sēdēs pieņemtajiem lēmumiem.

**1.**

**Par darba kārtību**

Ziņo Regīna Tamane

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu “Par Limbažu novada pašvaldības pabalstu aizgādnībā esošu pilngadīgo personu aizgādņiem” nodošanu sabiedrības viedokļa noskaidrošanai.
3. Par sociālo mentoru mācībām saņemtās dotācijas iekļaušanu Limbažu novada Sociālā dienesta budžetā.
4. Par Deinstitucionalizācijas pasākumu īstenošanā piešķirtā finansējuma pārcelšanu Limbažu novada Sociālā dienesta 2025. gada budžetā.
5. Informācijas. Par pakalpojumu Aprūpe mājās.
6. Informācija par Deklarētās dzīvesvietas anulēšanas un dzīvokļu jautājumu risināšanas komisijas oktobra sēdēs pieņemtajiem lēmumiem.

Deputāts Aigars Legzdiņš balso vārdiski “PAR”.

**2.**

**Par Limbažu novada pašvaldības domes saistošo noteikumu “****Par Limbažu novada pašvaldības pabalstu aizgādnībā esošu pilngadīgo personu aizgādņiem” nodošanu sabiedrības viedokļa noskaidrošanai**

Ziņo Ilze Rubene

2021. gada 25. novembrī izdotie Limbažu novada pašvaldības domes izdotie saistošie noteikumi Nr.26 „Par Limbažu novada pašvaldības pabalstu aizgādnībā esošu pilngadīgo personu aizgādņiem”, zaudējuši spēku, līdz ar to ir jāizdod jauni saistošie noteikumi, pamatojoties uz Pašvaldību likuma 44. panta otro daļu, kas paredz, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Aizgādņiem netiek paredzēts atbalsts no valsts, tāpēc, izvērtējot prioritātes, būtisks ir atbalsts no pašvaldības.

Saskaņā ar Civillikuma 355. pantu aizgādņus pār pilngadīgajiem pēc tiesas sprieduma ieceļ attiecīgā bāriņtiesa. Lai atbalstītu personas, kuras bāriņtiesa ir iecēlusi par aizgādņiem pilngadīgai personai, apzinīgi pilda savus pienākumus, pašvaldība piešķir EUR 30,00 kā pabalstu aizgādnībā esošo pilngadīgo personu aizgādņiem, savukārt ja aizgādnībā esoša persona dzīvo institūcijā vai ilgstoši (ilgāk par trim mēnešiem) atrodas ārstniecības iestādē pabalsta apmērs tiek noteikts EUR 20,00.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Sociālo pakalpojumu un sociālās palīdzības likuma 33. panta ceturto daļu un 36. panta sesto daļu, Pašvaldību likuma 4. panta pirmās daļas 9. punktu, 44. panta otro daļu un 46. panta trešo daļu, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošos noteikumus Limbažu novada pašvaldības pabalstu aizgādnībā esošu pilngadīgo personu aizgādņiem” sabiedrības viedokļa noskaidrošanai (projekts pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada Sociālajam dienestam, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Limbažu novada Sociālajam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Limbažu novada pašvaldības pabalstu aizgādnībā esošu pilngadīgo personu aizgādņiem” paskaidrojuma rakstu (pielikumā).
6. Atbildīgo par lēmuma izpildi noteikt Limbažu novada Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

Darbu sēdē uzsāk deputāts Andris Garklāvs.

**3.**

**Par sociālo mentoru mācībām saņemtās dotācijas iekļaušanu Limbažu novada Sociālā dienesta budžetā**

Ziņo Ilze Rubene, debatēs piedalās Aigars Legzdiņš, Māris Beļaunieks, Regīna Tamane

Nodibinājuma “Sociālā atbalsta un izglītības fonds”, struktūrvienības Kurzemes Ģimeņu atbalsta centrs “Liepāja” sešiem Limbažu novada Sociālā dienesta darbiniekiem sniedza sociālo mentoru apmācības, par kuru veiksmīgu norisi Limbažu novada Sociālais dienests iesniedza pārskatu Labklājības ministrijai. Sociālā mentora atbalsts paredzēts jauniešiem, kuri bijuši ārpusģimenes aprūpē un sasnieguši pilngadību vai kamēr jaunietis paliek ārpusģimenes aprūpē līdz 21 gada vecumam vai 24 gadu vecumam, ja jaunietis turpina mācības, kā to paredz grozījumi Ministru kabineta 2005.gada 15. novembra noteikumos Nr. 857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās".

Ir saņemta dotācija no Labklājības ministrijas 792 euro apmērā, kura jāiekļauj 104; 10.900; 18.600 ieņēmumu sadaļā Pašvaldību saņemtie transferti no valsts budžeta, savukārt izmaksu sadaļā šo finansējumu iekļaut 104; 10.900; kodā 2100 (mācību, darba un dienesta komandējumi, darba braucieni).

Pamatojoties uz Pašvaldību likuma 4. panta pirmās daļas 4. un 9. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

* + - 1. Iekļaut Limbažu novada Sociālā dienesta budžetā saņemto dotāciju no valsts budžeta EUR 792,00(septiņi simti deviņdesmit divi *euro,* 00 centi) iekļaujot to 104; 10.900; 18.600 ieņēmumu sadaļā Pašvaldību saņemtie transferti no valsts budžeta, savukārt izmaksu sadaļā šo finansējumu iekļaut 104; 10.900; kodā 2100 (mācību, darba un dienesta komandējumi, darba braucieni).
      2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
      3. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
      4. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
      5. Lēmuma projektu virzīt izskatīšanai Limbažu novada domes sēdē.

**4.**

**Par Deinstitucionalizācijas pasākumu īstenošanā piešķirtā finansējuma pārcelšanu Limbažu novada Sociālā dienesta 2025. gada budžetā**

Ziņo Ilze Rubene, debatēs piedalās Arvīds Ozols, Andris Garklāvs

Pamatojoties uz Ministru kabineta 2015. gada 16. jūnija noteikumiem Nr. 313 “Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi” 22.2.2. apakšpunktā noteikto, ES struktūrfondu projekta “Deinstitucionalizācija un sociālie pakalpojumi personām ar invaliditāti un bērniem” līguma ietvaros, kas 2016. gada 29. februārī noslēgts starp Limbažu novada pašvaldību (Nr.4-15.21/16/5) un Rīgas plānošanas reģionu (Nr.11.14.3/3), pamatojoties uz 2023. gada 21. decembra Limbažu novada domes lēmumu Nr.1140 (protokols Nr.16, 88.) Eiropas Sociālā fonda saņemtais un uz 2023. gadā beigām atlikušais finansējums tika pārcelts uz 2024. gada budžetu.

Limbažu novada pašvaldībai, turpinot Deinstitucionalizācijas pasākumu ietvaros izveidoto pakalpojumu sistēmas nodrošināšanu, nepieciešams pārcelt finansējumu no 104.str. VF 10.900, 31104 izmaksas sadaļas Deinstitucionalizācija un sociālie pakalpojumi personām ar invaliditāti un bērniem projekta Nr.9.2.2.1/15/I/002. Kopējā summa, kuru nepieciešams pārcelt uz 2025. gada budžetu, sastāda 180 000,00 EUR (viens simts astoņdesmit tūkstoši euro, 00 centi), 2024. gadā no esošā finansējuma vēl tiks apmaksāti pakalpojumi.

Ņemot vērā minēto, kā arī pamatojoties uz Pašvaldību likuma 4. panta pirmās daļas 9. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Andris Garklāvs, Aigars Legzdiņš, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** nav, komiteja **NOLEMJ:**

1. Pārcelt finansējumu 104.str. VF 10.900, 31104 **180 000** **EUR** (viens simts astoņdesmit tūkstoši euro) apmērā uz **2025. gada** budžetu (VF 10.900, 31104 EKK 2200 180 000 EUR).
2. Atbildīgos par finansējuma pārcelšanu noteikt Finanšu un ekonomikas nodaļas ekonomistus.
3. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
4. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
5. Lēmuma projektu virzīt izskatīšanai Limbažu novada domes sēdē.

**5.**

**Informācijas. Par pakalpojumu Aprūpe mājās.**

Informē Ilze Rubene

Iepazinušies ar Limbažu novada Sociālā dienesta vadītājas I. Rubenes sniegto prezentāciju par pakalpojumu “Aprūpe mājās”, deputāti pieņem informāciju zināšanai.

**6.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas oktobra sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas oktobra sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Sēdi slēdz plkst. 13:42

Sēdes vadītājs R. Tamane

Sēdes protokoliste D. Tauriņa